Rito Revolto

Rito Revolto on kuvitteellinen hahmo Power Rangers -universumissa, joka oli mukana sarjan Mighty Morphin Power Rangers kolmannella tuotantokaudella ja vielä sitä seuranneessa sarjassa Power Rangers Zeo. Hän oli Rita Repulsan idiootti ja luurankoa muistuttanut veli ja Master Vilen poika. Hahmo pohjautui japanilaisessa Super Sentai -sarjassa Ninja Sentai Kakuranger olleeseen viholliseen nimeltä Gashadokuro. Rito oli humoristinen ja aluksi myös voimakas vihollinen. Loppua kohden hänestä kuitenkin muuttui vain koominen hahmo. Rito piti hauskuuttelusta yhtä paljon kuin pahana olosta. Hänen läsnäolonsa ärsytti suuresti Lord Zeddiä, erityisesti silloin, kun Rito kutsui häntä nimellä "Ed". Rito Revoltoa näytteli Danny Wayne Stallcup ja äänenä toimi Bob Papenbrook. ==Hahmon historia== === Mighty Morphin Power Rangers === Rito Revolto saapui vähän Ritan ja Lord Zeddin häiden jälkeen Kuuhun tapaamaan siskoaan. Melkein heti saapumisensa jälkeen Rito sai johdettavakseen hirviöjoukon, joka onnistui väijyttämään rangerit. He tuhosivat rangereiden alkuperäiset voimakolikot ja Thunderzordit.Mighty Morphin Power Rangers: 3. tuotantokausi; "Ninja Quest I" Rito toi häälahjana siskolleen ja Zeddille myös ison joukon munia, joista kuoriutui mustia lintumaisia tengasotureita, jotka korvasivat Lord Zeddin aiemmin käyttämät savisoturit rivisotilaina. Hän toi myös toisenlaisen munan, josta kuoriutui Vampirus-hirviö.Mighty Morphin Power Rangers: 3. tuotantokausi; "Ninja Quest II" Hieman myöhemmin rangerit saivat käyttöönsä uudet ninjavoimat ja he taistelivat Ritoa vastaan uusilla Ninjazordeillaan. Hänet kuitenkin lyötiin nopeasti Ninja Mega Falconzordin voimasta, jonka jälkeen Rito pakeni takaisin Ritan ja Zeddin kuupalatsiin.Mighty Morphin Power Rangers: 3. tuotantokausi; "Ninja Quest IV" Häviöstään huolimatta Rito jäi auttamaan Zeddiä ja Ritaa Maan valloituksessa. Hän taisteli usein Goldarin rinnalla. Kun Master Vile saapui, Rito yritti näyttää isälleen heidän vanginneen Ninjorin uurnaan. Hän vahingossa kuitenkin pudotti uurnan ja Ninjor pääsi karkuun.Mighty Morphin Power Rangers: 3. tuotantokausi; "Master Vile and the Metallic Armor I" Kun Master Vile esitteli myöhemmin Orb of Doomin, hän määräsi Riton viemään sen Angel Groven ulkopuolelle oikeaan paikkaan. Rito onnistui tehtävässään, tosin onnen kautta arvaamalla oikean sijainnin. Sen jälkeen Master Vile aktivoi Orb of Doomin ja siirsi sillä Maapallon ajassa taaksepäin muuttaen myös Power Rangerit voimattomiksi lapsiksi.Mighty Morphin Power Rangers: 3. tuotantokausi; "Rangers in Reverse" === Mighty Morphin Alien Rangers === Hieman sen jälkeen Rito ja Goldar asettivat pommin räjähtämään rangereiden komentokeskuksen ulkopuolella, mutta Alpha 5 ehti purkamaan sen juuri ajoissa.Mighty Morphin Alien Rangers: Jaksot 1-2: "Alien Rangers of Aquitar I-II" Rito ja Goldar onnistuivat varastamaan myös Power Rangereiden ninjakolikot. Sen jälkeen Rita ja Zedd tuhosivat ne, joten Power Rangereiden siihen asti käyttämät voimat olivat lopullisesti mennyttä.Mighty Morphin Alien Rangers: Jakso 3: "Climb Every Fountain" Vähän myöhemmin kaksikolle annettiin uusi tilaisuus räjäyttää komentokeskus pommilla. He saivat Zeddin löytämän kartan komentokeskuksen alaisista kellareista ja heidän oli tarkoitus viedä pommi komentokeskuksen alla sijainneeseen varastoon.Mighty Morphin Alien Rangers: Jakso 5; "Attack of the 60' Bulk" He onnistuivat tehtävässään ja komentokeskus räjähti pommin voimasta palasiksi. Kaaoksen keskellä Rito ja Goldar varastivat myös rangereiden voimakkaan Zeokristallin.Mighty Morphin Alien Rangers: Jakso 10: "Hogday Afternoon II" === Power Rangers Zeo === Pian kuitenkin selvisi, että Rito ja Goldar olivat komentokeskuksesta lähtiessään pudottaneet Zeokristallin ja kulkivat muistinsa menettäneinä pitkin Angel Groven katuja.Power Rangers Zeo: Jakso 1; "A Zeo Beginning I" Kaksikko kohtasi pian Bulkin ja Skullin ja ryhtyivät turvapaikkaa vastaan heidän avustajikseen.Power Rangers Zeo: Jakso 2; "A Zeo Beginning II" Lopulta Lord Zedd ja Rita Repulsa kuitenkin löysivät kätyrinsä ja palauttivat heidän muistinsa ja Goldarille myös hänen siipensä.Power Rangers Zeo: Jakso 34; "A Golden Homecoming" Rito palasi sen jälkeen siskonsa ja siskonsa miehen rinnalle ja auttoi heitä heidän yrityksissään syrjäyttää roboteista koostunut avaruusrotu Machine Empire. Rito nähtiin viimeisen kerran Zeddin ja Ritan matkailuautossa heti sen jälkeen, kun he olivat tuhonneet pommillaan Machine Empiren kuningasperheen. Rito ei myöhemmin osallistunut Dark Specterin järjestämään kokoukseen Cimmerian-planeetalla.Power Rangers in Space: Jakso 1; "From Out of Nowhere I" Häntä ei myöskään nähty silloin, kun Zedd ja Rita hyökkäsivät Vican galaksiin.Power Rangers in Space: Jaksot 42-43; "Countdown to Destruction I-II" ==Lähteet== Luokka:Power Rangersin hahmot Luokka:Mighty Morphin Power Rangers Luokka:Power Rangers Zeo Luokka:Televisiohahmot